TÜ zooloogia osakonna vanemteadur Urmas Saarma sõnul suhtub enamik inimesi linnades luusivatesse rebastesse üldjuhul positiivselt, üle poolte vastanutest arvas, et rebased neid linnades ei häiri või neile isegi meeldib rebaseid linnas kohata. "Siiski, ligi kolmandik vastanutest tundis ennast häirituna ja 7% avaldas arvamust, et rebased tuleks inimasustustes täielikult hävitada. Peamisteks probleemideks peetakse ohtu, et rebased võivad  levitada inimestele ja koduloomadele ohtlikke haigusi," selgitas Saarma ja lisas, et tänu edukale vaktsineerimiskampaaniale on rebaste arvukus Eestis viimastel aastatel hüppeliselt tõusnud ning loomad loodavad linnadest lihtsamalt toitu leida.